న్యూఢిల్లీ, జనవరి 15(ఆంధ్రజ్యోతి): సెకండరీ విద్యలో ఇంగ్లీషు భాషను తప్పనిసరిగా బోధించాలని కేంద్ర కార్యదర్శుల బృందం సూచించింది. విద్య, సామాజిక అభివృద్ధిపై ప్రధాని నరేంద్ర మోదీ ఏర్పాటుచేసిన ఈ బృందం ప్రభుత్వానికి కీలక సిఫారసులు చేసింది. ఇంగ్లీషుతో పాటు సైన్సును ప్రోత్సహించాలని నివేదికలో పేర్కొంది. ఆరో తరగతి నుంచి కచ్చితంగా ఇంగ్లీష్ ను బోధించాలని ప్రతిపాదించింది. దీంతోపాటు గ్రామాల్లో ప్రతీ బ్లాకుకు కనీసం ఒక ఇంగ్లీష్ మీడియం స్కూల్ ఉండేలా చర్యలు తీసుకోవాలని సూచించింది. సైన్స్ విద్య సదుపాయాలను కల్పించాలని, 5 కిలోమీటర్ల పరిధిలో ఒక సైన్స్ విద్యా కేంద్రాన్ని ఏర్పాటు చేయాలని పేర్కొంది. అన్ని రాష్ట్రాలతో సుదీర్ఘంగా చర్చించి రూపొందించిన తుది నివేదికను శుక్రవారం ప్రధానికి అందజేసింది. కాగా, 1968లో రూపొందించిన జాతీయ విద్యా విధానంలో 3 భాషల సూత్రాన్ని పొందుపరిచిన సంగతి తెలిసిందే. దాని ప్రకారం మాతృభాష, జాతీయ భాష అయిన హిందీతో మరో భాష బోధించాల్సి ఉంటుంది. కానీ ఇంగ్లీషు తప్పనిసరి అని లేదు. ఇప్పటి వరకు కేవలం సీబీఎస్ సీ స్కూళ్లలోనే 8వ తరగతి వరకు ఇంగ్లీషు తప్పనిసరిగా ఉంది. మరోవైపు, ప్రాథమిక స్థాయి నుంచి ఉన్నత విద్య వరకు మాతృభాషలోనే బోధించాలని, ఏ స్థాయిలోకూడా ఇంగ్లీష్ ను తప్పనిసరి చేయవద్దని ఆర్ఎస్ ఎస్ అనుబంధ సంస్థ శిక్ష సంస్కృతి ఉత్తన్ న్యాస్(ఎస్ఎస్ యూఎన్) కేంద్ర మానవ వనరుల శాఖకు సూచించింది.విద్యా ప్రమాణాలను, నాణ్యతను పెంచడానికి చర్యలు తీసుకోవాలని కార్యదర్శుల బృందం సూచించింది. ఆరోగ్యకరమైన పోటీతోనే నాణ్యత, ప్రమాణాలు పెరుగుతాయని, పోటీతత్వం పెంచడానికి విద్యా ప్రమాణాలపై రాష్ట్రాలకు ర్యాంకింగులు ఇవ్వాలని కమిటీ సూచించింది. పాఠశాల విద్య నాణ్యత సూచి(ఎస్ ఈక్యూఐ)ని ఏర్పాటుచేసి రాష్ట్రాల విద్యను పర్యవేక్షించాలని సిఫారసు చేసింది. వార్షిక ఫలితాలను తెలుసుకునేందుకు థర్డ్ పార్టీ సర్వేలను కూడా పరిగణలోకి తీసుకోవాలని తెలిపింది. డిటెన్షన్ పాలసీ అమలు నిర్ణయాన్ని రాష్ట్రాలకు అప్పగించాలని, ఈ అంశానికి సంబంధించి విద్యా హక్కు చట్టం ప్రకారం నడుచుకోవాలని రాష్ట్రాలకు ఆదేశాలు ఇవ్వాలని స్పష్టంచేసింది. కాగా, 25 శాతం కంటే ఎక్కువ గిరిజన జనాభా ఉన్న ప్రతీ జిల్లాతో పాటు మైనారిటీల జనాభా అధికంగా ఉండే ప్రాంతాల్లో నైపుణ్యాభివృద్ధి కేంద్రాలను ప్రారంభించాలని కీలక ప్రతిపాదన చేశారు. దేశవ్యాప్తంగా 50 అత్యుత్తమ కాలేజీలను గుర్తించి వాటికి స్వయం ప్రతిపత్తి కల్పించాలని సూచించింది. పరిపాలన, ఎకడమిక్, ఆర్థిక స్వేచ్ఛ కల్పించాలని, ఫీజులను నిర్ణయించే అధికారం వారికే ఇవ్వాలని తెలిపింది.
newdhilly, janavari 15(aandhrajyoti): secondery vidyalo ingleeshu bhashanu tappanisarigaa bodhinchaalani kendra kaaryadarsula brundam suuchimchimdi. vidya, saamaajika abhivruddhipai pradhaani narendra modii erpaatuchesina ee brundam prabhutvaaniki keelaka sifaarasulu chesindi. ingleeshutho paatu sainsunu prothsahinchaalani nivedikalo perkondi. aaro taragati nunchi kachitamgaa ingleesh nu bodhinchaalani pratipaadinchindi. deenthopaatu graamaallo pratee blaakuku kaneesam oka ingleesh meedium scool undela charyalu teesukovaalani suuchimchimdi. sains vidya sadupaayaalanu kalpinchaalani, 5 kilometerla paridhilo oka sains vidya kendraanni erpaatu cheyalani perkondi. anni raashtraalatho sudiirghamgaa charchinchi roopondinchina tudi nivedikanu sukravaaram pradhaaniki andajesindi. kaga, 1968loo roopondinchina jaateeya vidya vidhaanamlo 3 bhashala suutraanni ponduparichina sangati telisinde. daani prakaaram matrubhasha, jaateeya bhasha ayina hindiitoe maro bhasha bodhinchalsi untundi. cony ingleeshu tappanisari ani ledu. ippati varaku kevalam cbs see skoollalone 8va taragati varaku ingleeshu tappanisarigaa undi. marovaipu, praathamika sthaayi nunchi unnata vidya varaku maatrubhaashalone bodhinchaalani, e sthayilokuda ingleesh nu tappanisari cheyavaddani ars es anubandha samstha shiksha samskruti uttan nyas(ss un) kendra manava vanarula saakhaku suuchimchimdi.vidya pramaanaalanu, naanhyatanu penchadaaniki charyalu teesukovaalani kaaryadarsula brundam suuchimchimdi. aarogyakaramaina potitone naanhyata, pramaanaalu perugutaayani, potitatvam penchadaaniki vidya pramaanaalapai rashtralaku ryaankingulu ivvaalani commity suuchimchimdi. paatasaala vidya naanhyata suuchi(es eexai)ni erpatuchesi rashtrala vidyanu paryaveekshinchaalani sifaarasu chesindi. vaarshika phalitaalanu telusukunenduku therd party sarvelanu kuudaa pariganaloki teesukovaalani telipindi. detention polasy amalu nirnayaanni rashtralaku appaginchaalani, ee amsaaniki sambandhinchi vidya hakku chattam prakaaram naduchukovalani rashtralaku aadesaalu ivvaalani spashtamchesindi. kaga, 25 saatam kante ekkuva girijana janabha unna pratee jillaatho paatu minorityla janabha adhikamgaa unde praantaallo naipunhyaabhivruddhi kendraalanu praarambhinchaalani keelaka pratipaadana chesaru. desavyaaptamgaa 50 atyuttama kaalejeelanu gurtinchi vaatiki swayam pratipatti kalpinchaalani suuchimchimdi. paripaalana, ekadamic, aardhika swechha kalpinchaalani, pheejulanu nirnayinche adhikaaram vaarike ivvaalani telipindi.